**Zápisnica z členskej schôdze ZRPŠ**

**konaná dňa 15.10.2018 v jedálni Základnej školy s materskou školou Hybiach**

Prítomní: Podľa priloženej prezenčnej listiny /41 rodičov/, vedenie a učiteľský zbor ZŠ s MŠ v Hybiach

**Program:**

1. Privítanie
2. Správa o činnosti ZRPŠ za školský rok 2017/2018
3. Návrh plánu práce ZRPŠ na školský rok 2017/2018
4. Návrh a schválenie rozpočtu ZRPŠ na školský rok 2018/2019
5. Uznesenia
6. Diskusia
7. Záver

1. Všetkých prítomných privítal predseda ZRPŠ pri ZŠ v Hybiach pán Pavol Škerda.

2. Správu o činnosti za obdobie 1. 9. 2017 do 31. 8. 2018 prečítal predseda ZRPŠ Pavol Škerda. Po predložení hospodárenia za uplynulé obdobie/účet v Slovenskej sporiteľni a pokladňa s hotovosťou/ a pri následnej kontrole revíznej komisie **neboli zistené nijaké nezrovnalosti.**

3. Poverený riaditeľ Mgr. Pavol Gonda vyhodnotil minulý školský rok 2017/2018, oboznámil prítomných s  plánom práce ZŠ s MŠ v Hybiach, so stanovenými cieľmi pre nový školský rok 2018/2019 a informoval rodičov o najbližších akciách školy. Návrh plánu práce ZRPŠ je v súčinnosti s plánom akcií školy na šk. rok 2018/2019 a poskytuje aj finančné krytie na schválené akcie určené pre žiakov školy.

4. Návrh rozpočtu ZRPŠ na školský rok 2018/2019

 Časopis Rodina a škola 10€

 Mikulášske balíčky 350€

 Rozprávková noc I.st. a Fašiangová noc II.st. 300€

 Školské pomôcky 200€

Didaktické pomôcky pre MŠ 50€

 Matematické súťaže 200€

 MDD - Hybský trhák 300€

 Dotácia na školu v prírode 700€

 Knihy do žiackej knižnice 300€

 Kancelársky papier pre potreby žiakov 150€

Režijné výdavky (bankové poplatky,notár a pod.) 100€

 Šatňové skrinky 4000€

Spolu predpokladané výdavky na šk.rok 2018/2019: 6660€

Pôvodný návrh rozpočtu uvažoval s nákupom uzamykateľných šatňových skriniek pre žiakov 2.stupňa, následne v diskusii bolo navrhnuté zakúpiť skrinky aj pre žiakov prvého stupňa s tým, že si ich žiaci na 1. stupni zatiaľ nebudú zamykať, aby nedochádzalo k problémom s kľúčmi.

Zúčastnení rodičia sa dohodli na zvýšení členského príspevku na 10€/dieťa- pri viacpočetných rodinách platia členský príspevok len 3 deti.

**5. Uznesenia**

 **1/2018 Schválenie rozpočtu ZRPŠ na školský rok 2018/2019**

**2/2018 Schválenie zvýšenia sumy členského príspevku do ZRPŠ na 10€/dieťa.**

6. V rámci diskusie upozornil predseda ZRPŠ na potrebu propagácie 2% z daní v záujme zvýšenia príjmov ZRPŠ, rovnako aj na potrebu evidencie v prípade darov 2% zo strany rodičov materskej školy, ktorí chcú venovať 2% priamo pre ňu (evidencia z iných zdrojov nie je dostupná, preto o darovaných 2% môžu títo rodičia informovať len prostredníctvom kópie z daňového priznania alebo prostredníctvom kópie Vyhlásenia)

7. Záver – predseda ZRPŠ poďakoval prítomným za účasť a členská schôdza ZRPŠ bola ukončená.

V Hybiach dňa 15. 10. 2018

Zapísal:

Ing.Ivana Šuňavcová .........................

Overovatelia :

PhDr.Daniela Vicáňová ........................

Katarína Jariabeková ........................

Martin Suran ........................